ISIGIDIMI SAMA-XOSA

Vol.. VII

LOVEDALE, SOUTH AFRICA, MARCH 1, 1877.

No. 78

AMAZWI KA REV. J. BUCHANAN,  
KWINTLANGANISO YAMADODANA  
E-LOVEDALE.

Ite yakuba iwakolisile lenteto acela amadodana ukuba uhlanga lwakomawawo nalo luyive. Pakati ke kwamazwi alomfundisi awatetileyo uze kwindawo yesitatu, wati:— Lamazwi andizisa kweyesitatu neyokugqibela indawo, kodwa iyeyona imbuzo mkulu, kangangokude ingcingane zam zakufika kuwo lombuzo isuka intliziyo yam ivute ngapakati ngenxenani. *Kunganina ukuba nifune ukuqubela pambili ?* yoninceda nto­nina lonto ? ukuza e -Lovedale kuninceda ntonina? imfundo yoninceda ntonina? Lemibuzo noko ngati mininzi nje mnye. Ke, ukuba nifunde ngokuzeleyo esikolweni, mhlaumbi emsebenzini, wotinina ukuyisebenzisa lomfundo yako elizweni ? Niyizuze nzima, inje ngesinxobo serele elenziwe ngeyona intle intsimbi, latshiswa kakuhle, lalolwa lalubengu ubukali obu ; uza kwenza nina ngayo ? Ungabi uza kuyibeka bucala, umane kupela uyiguquguqulela ukuyibuka ; mhlaumbi umane utilata nayo uyibonisa abantwaba ungenamsebenzi, uyibengeza kumehlo akumonelayo kuba engenayo lenzuzo wona. Ungabana kupela ujonge ukuzisikela indlela yodumo lwelizwe, ubutyebi namandla alo ? Ngapezu koko, unga­bana uzakutshona nayo kwizimnandi zomhlaba ngokugxeka inyaniso ka Tixo, ucasane nebandla lika Kristu, mhlaumbi ngokufeketa ngabanye abantu. O ! kwanga akungeze kube njalo kuba koba ngekwakulunge ngapezulu ukuba ubungazanga uzalwe. Yeha ke, kanti noko maninzi amadodana, abucopo buhle, nazandla ekubaleni zihle, ate ngezimini abasemsebenzini ka Satana woluhlobo, ayakupendula kakubi ngawo ku Mgwebi. Ndinamatemba amahle ngani ukuba aniyikufeketa ngemfundo ngolohlobo Ningabi nize kufunda nje nifuna ukukolisa nina nedwa ; bubutyakala ukuba njalo, ukuti umntu apilele ukuzanelisa kupela—bububi ngokukodwa kumntu ofundisiweyo ; isipelo sake uyakwehlelwa sisiqalekiso esibi kakulu.

Nina lutsha lufundiswayo, ninje ngololiwe, abenziwa ngokunqabileyo, nenzelwe ukubale-

ka ngokukauleza niye kude, nihambise umse- benzi ka Tixo, ninceda amakowenu emhlabeni. Ningabana xa ningakunoneleli oku ku- lungileyo nizakubucitela ubom benu ngoku- papatekela ekuziboniseni imfundo yenu kwabo bangafunde ngapezu kwenu,kwabo bangabanga namalungelo afana nawenu, ukuze bamane bencoma ukufunda kwenu, ngaba lemfundiso niyifumene nzima kangaka yaye ilungiselwa ukunceda uluntu, iyakucitelwa ekunqikeni igolide yokuba uzekutyeba wedwa na? Hayi okukunqwenela igolide kuqalekisiweyo; ngumgxobozo apo kwelele indimbane zolona lutsha belufundile,belunike ama temba, lwahlwelwa kungekabipi, lwemka lweyele emahlazweni amabi. Ngebabe sikelelwe baba yintsikelelo kwelilizwe libanzi lika Tixo, koko kuba benga bangaba zityebi beyela ekuhendweni, nasezibateni, nasezinkanukweni ezininzi eziswelisa,ukuqonda,ezenzakalisayo zona zibatshonisa ekonakaleni nase kutshabalaleni. Akuko bani unika inyweba akukumbula ngabo, lube uhlobo abebe zipete ngalo emhlabeni luse ncwadini ka Tixo, ayakuze ayinqike pambi kwa mehlo abo nawelizwe inamagama omlilo. Metshoni lu­tsha! ndiyanibongoza, nditi kaniti qingqi ngoku, nizibuze ukuba nizakwenzanina eli­zweni ! Into oyakuba yiyo ungahle uyifumane ngokuzibuza ukuba wenza ntonina ngalamalungelo emfundo unawo ngaku? kulentlanganiso yenu wenza ntonina! Inkwenkwe ivelisa indoda.

Ulutsha oluzele apa e-Lovedale kupela uku­za kuzigcobisa, nokuze luve izibongo zabalu- ngqongileyo ; mhlaumbi ibe kukuba abe ngoyi ntloko kwabanye kupela, mhlaumbi olunxane- le inxowa yobutyebi, ukuba zezona nto zinkulu ezo maluselusazi ukuba akuko ludumo luhle ngexa elizayo. Okwenzayo ngoku asikuko, ukulungiselela ixa eli­zayo kupela lokupila kwako seliyinxalenye yomsebenzi wobom bako ; kangangoko utanda ukupila namhlanje uya kwenjenjalo ude use ekupeleni; ngapandle kokuba u-Tixo akuti hlasi ngobabalo lwake olukulu, akuguqule ulibone ihlazo nosizi okulo. Njengalo lonke usapo olufundayo uyakula ekwazini. Imiqumbi yokulunga neyenkohlakalo iyadu- bula ngoku, ngexa oyakumka kwezizindlu, iyakuba seyomelele, ilaula yonke impilo yako ezayo kangangokude kungabiko nto iyakuze iyoyise. Hayi uyolo lwenu nina banyule indawo elungileyo, nina balangaze-

lela ukuhambisela pambili kwezona zinto zi- pakamileyo. Ungahambiseli pambili ukuze uncedakale wedwa, kodwa ukuze uncede izi- hlobo zako, abazalwana nohlanga lwakowenu. Omtsha ojonge okunjalo lifike Izulu lizabele yena ; kwanjengokuba kuko olaula ebulungiseni ezulwini nase mhlabeni, kwangokunjalo lompefumlo, ulindiwe ngulomlauli ngovuyo olukulu, ibe imitandazo yalowo ipendulwa, nemigudwana yokwenza okulungileyo isomelezwa isikelelwa. Banoyolo abalambela banxanelwe ubulungisa, ngokuba beyakuhlutiswa bona. Bazingeli begolide ningabufumana obo niti butyebi kodwa anina kuza nihlute. Babulisi bodumo, bokuziyolisa, bembeko yelizwe, ningapumelela ningapumeleli mhlaumbi kulonto niyinxameleyo, kodwa kona ngunotshe ukuze nanele. Nijonge ilize, nokuba nide nakuzuza enilwela kona, ngunakanye ukuke nihlutise umpefumlo ongafiyo. Balandeli benyaniso nobulungisa, nobungcwele, yitini nqi kulondlela yenu ifana neka Kristu ; lukangeleni kuye uncedo niyakuhlutiswa, kuba utshilo ngokwake.

Kodwa nakwakuba ma Lovedale ninezinto ezininzi ezinibangela ukuba nitande ukuziquba nihambele pambili, njengabo bonke abantu abase mfundweni elizweni, nina lu­tsha oluntsundu ninendawo eyodwa efanele ukunibanga ngapezulu elunge nani nedwa enkulu kakulu. Ukuba ke ngoku amazwiam ndiwabekisa ngokukodwa kwiqela lolutsha labantsundu, aniyikuti nina manenana amhlope nindinyamezele kupela, niyakundivumela nam kwesibongozo ndifuna ukusenza. Kaloku mandiyicacise into endifuna ukuyiteta, ndide ndinge ndiyanirwela madodana antsundu. Angamana amazwi am, awangeti abe apele ekukokelweni bubulumko Bosomandla, anga angapetshetwa ngamandla Osomandla ayokuti ngcekece ebunzulwini bengqondo zentliziyo zenu. Kuko apa e-South Africa mikosi mibini imeleneyo, esedabini, ememela imikosi ngemikosi kwelodabi liyakonakalisa ngapezulu. Kwelinye icala zizihlobo zabantu abantsundu, kwelinye zintshaba zabo. Kwelike lezihlobo kuxontelene amakristu, abatandi bemfundo, nabatandi bohlanga, banxamele ukubona abantsundu bevuswa ebudengeni, ekunqeneni, kwindlela zonke zobutyakala, nokuba ngabaqondayo,abapapamileyo, abanamandla, nababekekileyo. Ngelinye icala ngabazitanda bodwa abanga nina

ISIGIDIMI SAMAXOSA

Ipepa lamaxosa lenyanga